Legebiltzarreko Erregelamenduko 114.1 artikuluan ezarritakoa betez, agintzen dut Nafarroako Parlamentuko Aldizkari Ofizialean argitara dadin Maiorga Ramírez Erro jaunak egindako galderaren erantzuna, Foru Diputazioak emana, ARCO nazioarteko arte garaikidearen azokari buruzkoa. Galdera 2020ko urtarrilaren 24ko 9. Nafarroako Parlamentuko Aldizkari Ofizialean argitaratu zen.

Iruñean, 2020ko otsailaren 14an

Lehendakaria: Unai Hualde Iglesias

ERANTZUNA

EH Bildu Nafarroa talde parlamentarioari atxikitako Maiorga Ramírez Erro jaunak idatziz erantzuteko galdera egin du, jakiteko ea “Kultura Departamentuak inolako ekimenik edo lagun-egiterik abiaraziko duen ARCO nazioarteko arte garaikidearen azokan, Nafarroako arte- eta erakusketa-adierazpide eta -ekimen garaikideei dagokienez” (10-20/PES-00008). Hona Nafarroako Gobernuko Kultura eta Kiroleko kontseilariaren erantzuna:

Museoen Zerbitzuko zuzendariak eta Nafarroako Museoaren Ataleko buruak ARCO 2020 azokara joateko asmoa dute, Nafarroako artistak sustatzen dituzten galeriak bisitatzeko eta arte garaikidearen alorrean lan egiten duten arte-zentroen arduradunekin harremanetan jartzeko.

Uharteko Arte Garaikideko Zentroko zuzendariak ere azokara joateko asmoa du.

Hori jakinarazi ahal dizut Nafarroako Parlamentuko Erregelamenduaren 194. artikuluan xedatutakoa betetzeko.

Iruñean, 2020ko otsailaren 14an

Kultura eta Kiroleko kontseilaria: Rebeca Esnaola Bermejo